Opiskelemme ymmärtääksemme enemmän!

Kirjoitetussa suomen kielessä käytetään paljon lauseenvastikkeita, jotka lyhentävät tekstiä.

# Yleisimmät lauseenvastikkeet – ”mitä” ja ”milloin”?

1. MITÄ? **->** kertovat lisää **verbistä** – ”Mitä **sanoi**/**selitti**/**tiedetään/muistan**?”
	* *Opettaja* ***sanoi*** *kertovansa tenttipäivän ensi kerralla.*
	* *Hänen* ***tiedetään*** *olevan kuuluisa rock-tähti.*
	* ***Tiedän*** *oppivani tämän asian nopeasti.*
	* *Idols-tuomarit* ***toivovat*** *katsojien lopettavan puhelinhäiriköinnin.*
	* ***Muistan*** *nukahtaneeni kielioppitunnilla viime viikolla.*
	* *Hän* ***väittää*** *nähneensä sinut kaupungilla eilen.*
* Voidaan ilmaista mennyttä aikaa ja tulevaa aikaa.
1. MILLOIN? **->** kertovat lisää, ”milloin **laulaa/seisoin/syön/lähdin? ”**
	* ***Laulan*** *aina ajaessani autoa.*
	* ***Kati syö*** *aamiaista käytyään ensin suihkussa.*
	* *Luettuani sanomalehden* ***lähden*** *töihin.*
	* ***Älä puhu*** *syödessäsi!*
* voidaan ilmaista aikaisemmin tapahtunutta tai samaan aikaan tapahtuvaa.

**Tehtävä 1: Mitä esimerkit tarkoittavat? Kuka on tekijä? Tapahtuuko samaan aikaan vai eri aikaan?**

**Kysymyksiä:**

Mistä tiedät, mitä tapahtuu samaan aikaan ja mitä eri aikaan? Kirjoita esimerkkejä:

Mistä tiedät, kuka tekee? Kirjoita esimerkkejä:

***HUOM!!***Negatiivisia lauseita **ei** voi ilmaista tällä tavalla!!

**Tehtävä 2: Kumpi oli ensin? Vai yhtä aikaa?**

1.Ymmärsin heidän opiskelevan suomea joka ilta kotona.

Kumpi oli ensin: ymmärtäminen vai opiskeleminen? Vai yhtä aikaa?

2. Ymmärsin heidän opiskelleen suomea jo kotimaassaan.

Kumpi oli ensin: ymmärtäminen vai opiskeleminen? Vai yhtä aikaa?

3. Puhuin puhelimeen ajaessani autoa.

Kumpi oli ensin: autolla ajaminen vai puhelimeen puhuminen? Vai yhtä aikaa?

4.Menin suihkuun hiihdettyäni 25 kilometriä.

Kumpi oli ensin: suihku vai hiihtolenkki? Vai yhtä aikaa?

5.Hän ei kuullut mitään pelatessaan tietokonepeliä.

Kumpi oli ensin: kuulematta oleminen vai tietokonepelin pelaaminen? Vai yhtä aikaa?

**Tehtävä 3: Kuka on tekijä?**

1. *Minä opiskelin suomea kavereideni bailatessa*. Kuka opiskeli? Kuka bailasi?

2. *Liisa kutoi sukkaa istuessaan luennolla.* Kuka kutoi? Kuka istui luennolla?

3. *Hän kutoi sukkaa Liisan kokatessa.* Kuka kokkasi? Kuka kutoi?

4. *Liisa avasi oven hänen lähdettyä kauppaan*. Kuka avasi? Kuka lähti kauppaan?

5. *Minä tiesin hänen osaavan laulaa*. Kuka tiesi? Kuka osaa laulaa?

6. *Tiesitkö jo eilen lähteväsi matkalle?* Kuka tiesi? Kuka lähtee matkalle?

* Mistä tiedät, kuka on tekijä??

**Vastauksia:**

**Tehtävä 1: Kumpi oli ensin? Vai yhtä aikaa?**

1. ymmärtäminen ja opiskeleminen yhtä aikaa (ja opiskeleminen myös jatkuu)

2. opiskeleminen oli ensin

3. autolla ajaminen ja puhelimeen puhuminen yhtä aikaa

4.ensin hiihtolenkki ja sitten vasta suihkuun ☺

5. yhtä aikaa.

**Tehtävä 2: Kuka on sivulauseen tekijä?**

1. Kuka opiskeli – minä, Kuka bailasi? kaverit

2. Kuka kutoi – Liisa, Kuka istui luennolla? Liisa

3. Kuka kokkasi? Kuka kutoi? Liisa kokkasi ja joku muu kutoi sukkaa

4. Kuka avasi? Liisa, Kuka lähti kauppaan? joku muu

5. Kuka osaa laulaa? hän Kuka tiesi? Minä

6. Kuka lähtee matkalle? sinä Kuka tiesi? Sinä

# MITÄ? (=kertova lauseenvastike)

* Tekijä ilmaistaan genetiivillä tai omistusliitteellä.
* Lauseenvastikkeen verbi on partisiippimuoto genetiivimuodossa.

*Genetiivi:*

*Hän kertoi Tiina****n*** *opiskeleva****n*** *ruotsia.*

*Hän kertoi minu****n*** *opiskeleva****n*** *suomea.*

*Hän kertoi Tiina****n*** *opiskellee****n*** *ruotsia.*  opiskellut -> opiskelleen

*Hän kertoi minu****n*** *opiskellee****n*** *suomea.*

*Omistusliite:*

*Hän kertoi opiskeleva****nsa*** *suomea.*

*Minä kerroin opiskeleva****ni*** *suomea.*

*Hän kertoi opiskellee****nsa*** *suomea.*

*Minä kerroin opiskellee****ni*** *suomea.*

Huomaa myös passiiviset lauseet ja lauseet, joissa on tunneverbi:

*Hänen sanotaan olevan laiska.*

*Minun kerrotaan matkustaneen maailman ympäri, mutta se ei ole totta.*

*Teidän tiedetään olevan ahkeria opiskelijoita.*

*Matka kuulostaa menneen hyvin.*

*Heikki tuntuu olevan aikamoinen velikulta.*

*Tämä projekti tuntuu onnistuneen!*

*Näyttää maistuvan. Ottakaa lisää!*

#  MILLOIN? (temporaalinen lauseenvastike)

Tekijä ilmaistaan genetiivillä tai omistusliitteellä.

- samaan aikaan tapahtuva **”-ESSA-”**

- aikaisemmin tapahtunut ”**TUA**” tai ”**TTUA**” (vrt. 2 partisiipin muodostus!)

 sama aika: **ESSA TUA/TTUA**

nukkua nukkuessa- nukuttua-

lukea lukiessa- luettua-

juoda juodessa- juotua-

opiskella opiskellessa- opiskeltua-

pelata pelatessa- pelattua-

*Hän puhuu nukku****essa****an.*

*Hän nauroi juod****essa****an kokista.*

*Nukahdin juo****tua****ni 2 pulloa olutta.*

*Nuku****ttua****an 14 tuntia Liisa heräsi pirteänä*. (tekijä vasta päälauseessa)